Иван Вазов
Къпината

chitanka.info

Отишло моме напето

смин да сбира на полето.

Лудо младо го спогони,

моме бяга, цвете рони.

Че отде се взе къпина,

та му ризата запина.

Лудо младо се провикна:

„Дръж, къпино, доде стигна

тебе ще да е фалбата,

моя ще да е момата!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.